而大約去到 14 世紀嗰陣，「wabi sabi」呢兩個字嘅意思開始變得比較正面，「wabi」變成開始指簡約或者沉靜，而且可以攞嚟描述大自然或者人造嘅物件，又或者用嚟指製作一件物件嘅過程當中出現嘅不完美性，例如係製作過程當中無可避免嘅瑕疵，但呢啲不完美性又可以令一件物件變得獨一無二，「sabi」就係指隨住歲月而嚟嘅美或者平和感，件物件身上「曾經受過傷、再修補返好」嘅痕跡顯示咗件物件有生命而且具有不永恆嘅性質。